

**CIVILINĖS AVIACIJOS ADMINISTRACIJOS**

**DIREKTORIUS**

**ĮSAKYMAS**

**DĖL CIVILINĖS AVIACIJOS ADMINISTRACIJOS DIREKTORIAUS 2012 M. SPALIO 31 D. ĮSAKYMO NR. 4R-269 “DĖL PAŽYMĖJIMŲ IŠDAVIMO AVIACIJOS MEDICINOS GYDYTOJAMS“ PAKEITIMO**

2015 m. gruodžio 23 d. Nr. 4R-219

Vilnius

P a k e i č i u Pažymėjimų aviacijos medicinos gydytojams išdavimo taisykles, patvirtintas Civilinės aviacijos administracijos direktoriaus 2012 m. spalio 31 d. įsakymu Nr. 4R-269 “Dėl pažymėjimų išdavimo aviacijos medicinos gydytojams”:

1. Pakeičiu 25 punktą ir jį išdėstau taip:

„25. Įgaliotas CAA atstovas privalo nuolat kontroliuoti, kaip aviacijos medicinos gydytojai, turintys pagal šias taisykles išduotą pažymėjimą, atitinka Reglamento reikalavimus.“

2. Papildau 28¹ punktu:

„281. Jeigu prašoma papildyti pažymėjimą teise išduoti, pratęsti ir atnaujinti 1-os ir (arba) 3-os klasės sveikatos pažymėjimus, kartu su prašymu turi būti pateikti šie dokumentai:

281.1. apžiūrėtų aviacijos specialistų sąrašas (per ne daugiau kaip 5 metus iki prašymo pateikimo turi būti atlikta ne mažiau kaip 30 aviacijos medicinos ekspertizių 2 klasės sveikatos pažymėjimams išduoti, pratęsti arba atnaujinti);

281.2. išplėstinių aviacijos medicinos specialistų mokymo kursų baigimo pažymėjimas;

281.3. praktinio mokymo (individualaus mokymo) kursų aviacijos medicinos centre (toliau – AeMC) dokumentas, patvirtinantis, kad prižiūrint AeMC vadovui:

281.3.1. atlikta ne mažiau kaip 10 pradinių aviacijos medicinos ekspertizių civilinės aviacijos specialistams, siekiantiems gauti 1-os ar 3-os klasės SP ir;

281.3.2. atlikta ne mažiau kaip 10 aviacijos medicinos ekspertizių 1-os ar 3-os klasės SP galiojimui pratęsti.“

3. Papildau 29¹ punktu:

291. AMG, norintis pratęsti pažymėjimo galiojimą turi pateikti CAA šiuos dokumentus:

291.1. galiojančią profesinės kvalifikacijos licenciją;

291.2. dokumentus, patvirtinančius, kad per pažymėjimo galiojimo laiką buvo keliama kvalifikacija aviacijos medicinos srityje (kvalifikacijos kėlimo trukmė negali būti mažesnė, kaip 20 akademinių valandų). Kvalifikacijos kėlimu pripažįstami:

291.2.1. aviacijos medicinos specialistų kvalifikacijos kėlimo mokymo kursai;

291.2.2. CAA organizuojami aviacijos medicinos specialistų kvalifikacijos kėlimo kursai;

291.2.3. dalyvavimas Tarptautiniuose kasmetiniuose aviacijos ir kosmoso medicinos akademijos kongresuose (ASMA);

291.2.4. dalyvavimas kasmetiniuose tarptautiniuose aviacijos ir kosmoso medicinos asociacijos moksliniuose suvažiavimuose (ICASM);

291.2.5. dalyvavimas kituose, aviacijos medicinai skirtuose moksliniuose suvažiavimuose ar konferencijose;

291.2.6. orlaivio pilotavimas ir skrydžiai treniruoklyje pripažįstami kaip 1 akademinė valanda kvalifikacijos kėlimui.

291.3. aviacijos specialistų, kuriems buvo atliktos aviacijos medicinos ekspertizės, sąrašas (per vienerius metus turi būti atlikta ne mažiau kaip 10 aviacijos medicinos apžiūrų).

4. Pakeičiu 31 punktą ir jį išdėstau taip:

„31. Apribojusi, sustabdžiusi arba panaikinusi pažymėjimo galiojimą, CAA nedelsdama informuoja apie tai atitinkamą aviacijos medicinos gydytoją, Europos aviacijos saugos agentūrą bei Europos Sąjungos valstybių narių Civilinės aviacijos administracijų Aviacijos medicinos sektorių vadovus bei nurodo šio sprendimo priėmimo priežastis.“

Direktorius Joris Gintilas